cyanic-selkie/wikianc huggingface dataset:
Musene
Musenes emblemer
I renessansen og i nyklassistisk kunst var det en utbredelse av emblembøker som Cesare Ripas Iconologia (1593 og mange senere utgaver) bidro til å standardisere avbildningen av musene i skulpturer og malerier slik at de kunne bli adskilt ved bestemte rekvisitter, noe som gjorde at de kunne øyeblikkelig gjenkjennes hvilken kunstart de representerte.
Kalliope (episk poesi) bar en skrivetavle; Kleio (historie) bar en skriftrull og bøker; Erato (lyrisk kjærlighetspoesi) ble ofte avbildet med lyre og en krone av roser; Evterpe (elegisk diktning) bar en fløyte, en aulos; Polyhymnia (mimisk kunst eller hellig poesi) ble ofte avbildet med et tankefullt uttrykk; Terpsikhore (kordans og sang) ble avbildet dansende og med en lyre; Thalia (komedien) ble avbildet med komediemaske; og Urania (astronomi) bar et par passere og en himmelglobus.
Funksjon i samfunnet
Musene er derfor både legemliggjørelsen og sponsorene av framført metrisk tale: mousike, hvorav «musikk» er avledet, var «musenes kunst». I den arkaiske perioden, før bøker i form av skriftruller var tilgjengelig i et større antall omfattet dette bortimot alle former for lærdom. Den første greske boken om astronomi, var skrevet av Tales fra Milet på versemålet daktylisk heksameter, det samme var mange filosofiske verker i tiden før Sokrates. Både Platon og pythagorene inkluderte uttrykkelig filosofi som en underavdeling av mousike. Historikeren Herodots fremste medium var offentlige forelesninger og opplesning, men da hans historieverk ble redigert i Alexandria ble det inndelt i ni bøker, navngitt etter de ni musene.
For poeten og lovgiveren Solon var musene «nøkkelen til det gode liv» ettersom de brakte med seg velstand, fremgang og vennskap. Solon søkte å videreføre sine politiske reformer ved å etablere opplesninger av hans poesi — komplett med å påkalle hans musers praktiske innstilling og uttrykk — av gutter og unge menn i Athen ved faste festivaler hvert år. Det ble antatt at musene ville hjelpe til å inspirere folk til å gjøre sitt beste.
Musene i mytene
I henhold til Pausanias på slutten av 100-tallet e.Kr. i hans bok Beskrivelse av Hellas, var det tre opprinnelige muser, dyrket ved fjellet Helikon i Boiotia: Aoidē («sangen» eller «stemmen»); Meletē («praksis» eller «anledning»); og Mnēmē («minnet» eller «erindring»). Til sammen utgjorde disse tre formene de fullstendige betingelsene for poetiske kunst i kultpraksisen. I Delfi ble de tre musene også dyrket, men med andre navn: Nētē, Mesē, og Hypatē, og som ble utpekt som navnene til de tre strengene på oldtidens fremste musikkinstrument, lyren. Alternativt ble de senere kalt for Kēphisó, Apollonis, og Borysthenis, navn som indikerte at de var døtre av Apollon.
Bryggarielva
Bryggarielva (også kalt Storkløftelva, nordsamisk: Doaresjohka eller Stuorgorsa, historisk også Doaresjåkka) er ei elv i Berlevåg kommune i Finnmark. Den er ei østlig sideelv til Kongsfjordelva og er 13,9 kilometer lang. Elva har utspring på nordsida av Storkløftfjellet og renner mot nordvest til den løper sammen med Kongsfjordelva ved Lensmannsholla, rundt 11 kilometer sør for bygda Kongsfjord. Nedbørfeltet er uten tekniske inngrep av betydning.
Musene
Fra musenes kulter til moderne museer
Da Pythagoras kom til Kroton i sørlige Italia var hans første råd til byens gresk befolkning å bygge en helligdom til musene i sentrum av byen for å fremme byens harmoni og lærdom.
Musenes lokale kulter ble ofte assosiert med vannkilder. Disse er tidvis kalt for Aganippider grunnet deres assosiasjon med Aganippe, en vannymfe i gresk mytologi. Andre kilder som Hippokrene og Pirene var også betydningsfulle steder tilskrevet musene. De ble også tidvis referert til som korykidere eller korykiske nymfer etter en grotte på fjellet Parnassos, Korykosgrotten.
Musene ble æret særlig i Boiotia i musenes dal i nærheten av Thespiai på den østlige delen av Helikon, og dessuten i Delfi og Parnassos hvor Apollon var kjent som Mousagetes, «Musenes leder» etter steder som rededisert til hans kult.
Ofte ble dyrkelsen av musene også assosiert med heltekultene til poeter: gravene til Arkhilokhos på Thasos, og Hesiod og Thamyris i Boiotia, hvor alle disse stedene var vertskap for festivaler hvor poetisk opplesning ble fulgt av ofringer til musene.
Biblioteket i Alexandria og dets sirkel av lærde ble dannet rundt et mousaion (museum eller musenes helligdom) i nærheten av graven til Aleksander den store.
Mange navn i opplysningstiden på 1700-tallet søkte å etablere på nytt «musenes kult». En berømt frimurerlosje i det førrevolusjonære Paris ble kalt for Les Neuf Sœurs («de ni søstre», det vil si de ni muser) og ble besøkt av Voltaire, Benjamin Franklin, Georges Danton, og andre kjente fra denne tiden. En sideeffekt fra denne bevegelsen var at bruken av ordet museum kom til å referere til et særskilt sted for offentlig visning av kunnskap og lærdom.
Den «tiende» muse
Den arkaiske poeten Sapfo fra Lesbos ble gitt komplementet av å bli kalt for «den tiende muse» av Platon. Frasen har siden blitt et konvensjonelt komplement gitt til kvinnelige poeter siden. I Kallimakhos' «Aetia» refererer poeten til dronning Berenike, hustru av Ptolemaios III Euergetes, som den tiende muse og dediserte både «Coma Berenikes» og «Victoria Berenikes» i Bøkene III–IV til henne. Franske litteraturskribenter har hyllet på tilsvarende vis en rekke av dixième Muses som var omtalt i Benet's Reader's Encyclopedia (1948): Marie Lejars de Gournay (1566–1645), Antoinette Deshoulières (1633–1694), Madeleine de Scudéry (1607–1701), og Delphine Gay (1804–1855).
Anne Bradstreet, en puritansk poet fra New England, ble æret med denne betegnelsen ved utgivelsen av hennes dikt i London i 1650 med en bokutgivelse som hennes utgiver ga tittelen The Tenth Muse Lately Sprung Up in America. Det var også det første bind av amerikansk poesi som noen gang var blitt utgitt.
I The Tenth Muse: A historical study of the opera libretto antyder Patrick J. Smith at librettoen må bli betraktet som den tiende muse. Påstanden, om enn ikke uttrykt direkte, er at forholdet mellom ord og musikk ved librettoen er ikke bare en betydelig import, men at den kritiske anvendelsen av forholdet som utgjør et avgjørende element i forståelsen av operaen.
Johan Herman Lie Vogt
Johan Herman Lie Vogt (født 14. oktober 1858 i Tvedestrand, død 3. januar 1932 i Trondheim) var en norsk professor, geolog og petrograf.
Månemålere
Månemålere (Selenia spp.) er en slekt av sommerfugler som tilhører familien egentlige målere (Geometridae). De er middelsstore, middels kraftige, brunlige målere med flikete vinger. Vingene er vanligvis tofargede, i alle fall på undersiden, brungule eller brunrøde ved roten og grålige i den ytre delen. Larvene lever på ulike busker og løvtrær. De voksne sommerfuglene flyr om natten på våren og forsommeren. Vanlig månemåler er vanlig over hele Norge, mens praktmånemåler finnes nord til Nord-Trøndelag og flikmånemåler bare i Sør-Norge.
Johan Herman Lie Vogt
Foreldrene var Olaus Fredrik Sand Vogt (1829–1893) og Mathilde Eliza («Elise») Lie (1835–1893). Psykiateren Ragnar Vogt var en yngre bror. Han var far til Fredrik Vogt og Johan Vogt, og svigerfar til Martin Linge. Matematikeren Sophus Lie var bror av moren.
Vogt var cand.min. fra 1880, og ble som ung ansatt som professor ved Universitetet i Oslo, en stilling han hadde 1886-1912. Da NTH ble etablert i 1910 ble Vogt høgskolens første professor i geologi, og hadde stillingen 1912-28, hvoretter han ble etterfulgt av sin sønn Thorolf Vogt. Vogt brukte systematisk den fysikalske kjemiens metoder for å løse petrografiske problemer, en banebrytende perspektiv som fikk stor betydning for både petrografi og malmgeologi.
Vogt tilhørte en generasjon som la vekt på praktisk tverrfaglighet og nasjonaløkonomisk nyttevirkning av forskningen, og hans yrkesrolle vekslet mellom professor, kartlegger og rådgivende ingeniør eller konsulent. Han samarbeidet tett med sin kollega W.C. Brøgger, og deres virksomhet blir av Anne Kristine Børresen karakterisert slik: "«Rapportene var ikke bare holdt i et nøkternt vitenskapelig språk; professorenes politiske industribyggingsprosjekter skinte mang en gang tydelig igjennom: én ting var at en ny bergverks- eller steinindustri ville skape nye arbeidsplasser – det var gjennomgangstonen i nesten alle de positive rapportene. Men det nasjonale argumentet var minst like viktig. Vogt og Brøgger understreket i sine pamfletter svært ofte betydningen av at nye norske selskap skulle utnytte de naturressursene som landet var best forsynt med – stein – og ikke la utenlandske eiere få kloa i norske steinbrudd.»"
Mellom 1893 og 1897 satt han i hovedstyret for partiet Centrum.
Utmerkelser
Vogt ble tildelt Wollastonmedaljen i 1932.
Andrejevbukta
Andrejevbukta er en bukt på kysten av Kolahalvøya i Russland. Den ligger 55 km nordvest for Murmansk og cirka 50 km fra den russiske grensa mot Norge. Stedet blir benyttet som avfallsplass for brukt kjernefysisk brensel og radioaktivt avfall fra atomubåter i Nordflåten. Norge samarbeider med Russland om opprydding her på grunn av den korte avstanden fra grensen.
Assassin’s Creed (film)
Assassin's Creed er en amerikansk action- og eventyrfilm fra 2016. Filmen er regissert av Justin Kurzel, skrevet av Bill Collage, Adam Cooper og Michael Lesslie, og har Michael Fassbender, Marion Cotillard, Jeremy Irons og Brendan Gleeson i hovedrollene.
Filmen er basert på videospillserien Assassin's Creed.
Handling
Når Callum Lynch utforsker minnene til sin stamfar Aguilar, og får evnene til en topp leiemorder, oppdager han at han er etterkommer av den hemmelige leiemorderforeningen.
Bingola
Bingola var et amerikansk platemerke produsert av det Bostonbaserte plateselskapet Grey Gull.
Bingola er en av de mest kortlivede og sjeldne av Grey Gulls mange merker. Den ble registrert som varemerke i oktober 1927 og ble produsert omkring 1927-1928 for The Bing Corporation i New York, som var den amerikanske greinen av det tyske selskapet Bing Werke vorm. Gebrüder Bing AG i Nürnberg. Bing Corporation handlet med diverse husholdningsvarer, og hadde i 1925 introdusert et eget grammofonmerke kalt "Bingophone".
De få utgavene på Bingola ble hentet fra de ordinære Grey Gull-kataloger og nummererte i en 1000-serie, noe som allikevel ikke stemmer overens med katalognummer på Grey Gulls fleste øvrige etiketter. Bare et fåtall plater synes å ha blitt utgitt. Referanselitteratur anga lenge 1008 som det høyeste kjente katalognummeret, men i 2008 solgte auksjonsfirmaet Nauck's Vintage Records som har spesialisert seg på gamle 78-plater, en Bingola med katalognummer 1011 (se bilde).
Chaos and Creation in the Backyard
Chaos and Creation in the Backyard er det 20. soloalbumet til Paul McCartney og det ble utgitt i september 2005. Dette var den første innspillingen med helt ny musikk siden Driving Rain fra 2001. Chaos and Creation in the Backyard er det siste albumet McCartney har gitt ut på plateselskapet EMI, hvor han hadde vært siden Beatles-tiden. Hans neste rock-album, Memory Almost Full, ble gitt ut på kaffegiganten Starbucks nystartede plateselskap Hear Music. Chaos and Creation in the Backyard er produsert av Nigel Godrich som tidligere har jobbet med band som Radiohead, U2 og Travis.
Utgivelse
Albumet ble tatt i mot med meget positive anmeldelser, selv om dette i større grad gjaldt utenlandske kritikere. I Norge ble albumet blant annet belønnet med terningkast 5 av God kveld, Norge!-redaksjonen med kommentaren: «Skal du kjøpe ett album i høst bør det være dette».
I USA debuterte Chaos and Creation in the Backyard på 6.-plass, mens det i Storbritannia solgte til 10.-plass.
Det ble lansert to singler fra albumet. Den første var åpningsporet «Fine Line» som stoppet sin ferd på singellistene i Storbritannia på 20.-plass. I november 2005 ble «Jenny Wren» gitt ut som singel nummer to og hadde sin høyeste plassering med 22.-plass.
Sporliste
Alle sangene er skrevet og komponert av Paul McCartney.
Hilary Lindh
Hilary Lindh (født 10. mai 1969 i Juneau, Alaska) er en tidligere, amerikansk alpinist.
I junior-VM i alpint 1986 tok hun gull i utfor.
Hun debuterte i verdenscupen i 1986, da hun kom på 13.-plass i et utforrenn i Vail i Colorado. Hun overrasket ved å ta sølv i utforrennet i OL 1992 i Albertville, bare 6 hundredels sekunder bak den canadiske vinneren, Kerrin Lee-Gartner.
I VM 1996 i Sierra Nevada vant hun bronsemedalje. Karrierens høydepunkt kom i VM 1997 i Sestriere da hun ble verdensmester i utfor, foran Heidi Zurbriggen og Pernilla Wiberg.
Hun vant i alt tre renn i verdenscupen, og kom på andreplass sammenlagt i utforcupen i sesongen 1994/95. Hun la opp i 1997.
Himmilo Youth in Norway
Himmilo Youth in Norway (HYIN) er en organisasjon for somaliske barn og ungdommer i Norge, som ble stiftet av Bashe Musse i 1996.
George Lambert
George Howard Lambert (født 1. september 1928 i Hardin County, Iowa, død 30. januar 2012 ) var en amerikansk sportsutøver som deltok i de olympiske leker 1956 i Melbourne og 1960 i Roma. Lambert vant en olympisk sølvmedalje i moderne femkamp i Sommer-OL 1956 i Melbourne. Han var med på det amerikanske laget som kom på andreplass i lagkonkurransen bak Ungarn. De andre på laget var William Andre og Jack Daniels. Lambert kom på femteplass i den individuelle konkurransen.
Washington County (Vermont)
Washington Countys totale areal er 1 801 km² hvorav 16 km² er vann. I 2010 hadde fylket 59,534 innbyggere, og administrasjonssenteret ligger i byen Montpelier. Fylket har fått sitt navn etter USAs første president George Washington.
George Lambert
Fire år senere, i Sommer-OL 1960 i Roma vant han en bronsemedalje i lagkonkurransen i moderne femkamp sammen med Robert Beck og Jack Daniels.
Sekret (andre betydninger)
Sekret har flere betydninger
George Lambert
Lambert vant en sølvmedlje individuelt i de Panamerikanske leker 1959 i Chicago i USA.
Holsen kirke
Holsen kirke (Holsen kyrkje) er en langkirke fra 1861 i Sunnfjord kommune i Vestland fylke. Byggverket er i tømmer og har 200 plasser. Kirken ble oppført ved byggmester Gjert Lien fra Eid etter tegninger av Jacob Wilhelm Nordan. Innviet av prost Johan Christie 11. desember 1861. Altertavlen og prekestolen er begge fra 1861. Altertavlen består av et trekors belagt med gull.
Plassen hvor kirken står, er et gammelt kirkested, og tidligere sto det en stavkirke her som ble revet rundt 1722.
Cremona
Cremona er en by i Lombardia i det nordlige Italia med 71 533 innbyggere (2004). Den er hovedstad i provinsen Cremona. Cremona ligger ca. 60 km fra Milano like ved stedet hvor elven Adda renner ut i Po.
Byen er internasjonalt kjent som stedet hvor bygging av fiolin nådde sitt høydepunkt med familiene Amati, Guarneri og Stradivari.
Romertiden
Dikteren Vergil gikk på skole her.
Middelalderen
Da langobardene invaderte store deler av Italia i andre halvdel av det 6. århundre, var Cremona en del av det bysantinske eksarkatet Ravenna. Under langobardkongen Agilulfs erobring i 603 ble byen ødelagt nok en gang.
The New York Times Building
The New York Times Building er hovedkvarteret til mediekonsernet The New York Times Company, beliggende langs Eight Avenue på Manhattan i New York. Bygningen er tegnet av den italienske arkitekten Renzo Piano, og sto ferdig i 2007. Bygningen er 256 meter høy. En mast på toppen øker høyden til 348 meter, noe som gjør bygningen til New Yorks femte høyeste skyskraper, etter One World Trade Center, 432 Park Avenue, Empire State Building og Bank of America Tower.
Cremona
Middelalderen
Byen ble en periode styrt av sin biskop. Denne ble en vasall av Det hellige romerske rike da Karl den store erobret Italia.
Cremona som fristat
Under Henrik IV nektet Cremona å betale skattene. Det frie Cremona inngikk i 1093 en allianse mot imperiet sammen med Lodi, Milano og Piacenza. Alliansen ble ledet av Mathilde av Canossa. Konflikten endte med at Henrik IV tapte og måtte gå til Canossa til pave Urban II i 1098. Området rundt Crema ble lagt til Cremona.
Det var kriger mellom Cremona og nabobyer om territorium. Cremona erobret Tortona i 1107, men tapte et slag fire år senere. Befolkningen var delt i to leire, Guelfi og Ghibellini. Guelfi hadde sin styrke i den nye byen, og bygget sitt eget kommunepalass, Palazzo Cittanova (den nye byens palass). Palasset står fremdeles.
Fredrik Barbarossa fikk støtte i Cremona, siden byen ønsket ham på sin side mot Crema, som hadde fått Milano på sin side. Seieren sammen med Fredrik Barbarossa ga Cremona rett til å utstede sine egne mynter.
I 1162 sto Cremona sammen med imperiet i et angrep på Milano, men i 1167 byttet byen side og gikk inn i Lega Lombarda. Cremonas hær var med da Barbarossa ble slått i slaget ved Legnano 29. mai 1176. Deltagelsen i Lega Lombarda var ikke langvarig. I 1213 beseiret Cremona en allianse av Milano, Lodi, Crema, Novara, Como og Brescia. I 1232 allierte Cremona seg med Fredrik II. Han forsøkte å reetablere imperiets herredømme i Nord-Italia. Ved slaget ved Cortenuova var Cremona på den seierrike siden. Fredrik var ofte i byen etter det med sitt hoff. Ghibelliniene tapte i slaget ved Parma og opp mot to tusen fra Cremona ble tatt til fange.
Cremona hevnet seg noen år senere ved å beseire Parmas hær. Flere hundre år hang fiendens bukser fra katedralens tak som et tegn på rivalens ydmykelse.
I denne perioden var Cremona en av de store byene i Europa, og befolkningen var på ca. 80 000. Til sammenligning var den ca. 69 000 i 2001.
I det 13. og 14. århundre ble mange bygninger reist eller restaurert. Blant disse var klokketårnet til Torrazzo, den romanske kirken San Francis, katedralens transept og Loggia dei Militi. Det ble bygget et nettverk av kanaler, og jordbruket ble derved forbedret. Byen kom etter hvert til å bli en del av hertugdømmet Milano.
Fremmed dominans
Fre 1499 til 1509 lå Cremona under Venezia. En kort periode under Milano fulgte før Frankrike og Spania tok over. Den spanske dominansen varte lenge og det var ingen god tid for Cremona. I 1707 overtok Østerrike. Fra da av faller Cremonas historie sammen men historien til Lombardia.
Økonomi
Cremonas økonomi er knyttet til jordbruket i distriktet rundt. Det er også tungindustri tilknyttet stål, olje og det er ett elektrisitetsverk. Det er en havn som er viktig for transporten på Po.
Musikk
Cremona har en betydelig musikalsk historie. I katedralen fra det 12. århundre var det sannsynligvis et organisert musikkliv fra middelalderen av. I det 16. århundre var byen blitt kjent som et musikalsk senter. Musikklivet er fortsatt viktig med betydelige renessanse- og barokkensembler. Det finner sted festivaler som bidrar til at Cremona idag er en av de viktigste byene i Italia musikalsk sett.
Komponisten Marc Antonio Ingegner underviste her. En av hans elever var Claudio Monteverdi. Biskopen av Cremona, Nicolò Sfondrato, ble pave Gregor XIV. Han støttet opp under musikklivet.
Fra det 16. århundre og fremover har Cremona vært kjent for sine musikkinstrumentmakere. Det startet med Amatifamilien, og fortsatte med Guarneri og Stradivari. Deres arbeider er fortsatt regnet som det ypperste i bygging av fioliner.
Svartmygg
Utseende
Svartmygg er små-middelsstore, mørke, kraftige mygg som kan minne om gjødselmygg. Hodet er lite, og fasettøynene møtes midt i pannen. De har tre punktøyne (ocelli). Antennene er middels lange, trådformede, og består av 12-16 ledd. Kroppen (thorax), bakkroppen (abdomen) og vingene er lange og slanke. Beina er ganske kraftige.
Larven er pølseaktig med lite tydelig hodekapsel og et par kraftige kroker på det bakerste segmentet.
Levevis
Medlemmene av denne familien er sjeldne og ikke mye er kjent om deres levevis. Larvene lever i råtnende ved. Det antas at artene kan være truet av intensivt skogbruk.
FAA
FAA kan vise til:
Davíð Oddsson
Davíð Oddsson (født 17. januar 1948) var sjef for den islandske sentralbanken og tidligere politiker for det konservative Sjálfstæðisflokkurinn (Selvstendighetspartiet). Da den islandske økonomien brøt sammen høsten 2008, ble det krevd at Davíð måtte gå av som sentralbanksjef, og etter at statsminister Jóhanna Sigurdardóttir flere ganger også ba ham om å trekke seg, forlot han jobben den 26. februar 2009.
Han var Islands statsminister i perioden 1991–2004 og utenriksminister 2004–2005. Han er den islandske statsministeren som har sittet lengst på sin post.
Davíð Oddsson tok juridisk utdannelse ved Islands universitet, der han ble uteksaminert i 1976. Fra 1982 til 1991 var han Reykjavíks borgermester.
7. september 2005 meddelte han at han ville trekke seg tilbake fra politikken, og senere samme måned overlot han utenriksministerposten til Geir H. Haarde. I oktober 2005 ble han så utnevnt til sentralbanksjef.
Oddsson ble i 1991 hedret med storkors av Den Kongelige Norske Fortjenstorden.
Lawrence County (Mississippi)
Lawrence County er et fylke i den amerikanske delstaten Mississippi. Administrasjonssenteret ligger i Monticello.
Falkirk FC
Falkirk Football Club er en skotsk fotballklubb fra byen Falkirk. Klubben spiller i skotsk førstedivisjon 2011–2012 (nivå 2), etter nedrykket fra Skotsk Premier League i 2009-2010-sesongen. Klubbens hjemmebane er Falkirk Stadium.
Historie
Falkirk ble valgt inn i Scottish Football League i 1902. Etter 2.-plass i Division 2 i 1905 ble de valgt inn i Division 1, og de markerte seg raskt i toppdivisjonen, med 2.-plass i 1908 og 1910 som beste resultat. De gjorde det også godt i FA-cupen, der de vant i 1913 (2-0 over Raith Rovers i finalen). I 1922 satte de britisk rekord i overgangssum da de kjøpte Syd Puddefoot fra West Ham United for 5000 pund.
Falkirk var et etablert lag i øverste divisjon, og oppnådde blant annet 4.-plass i 1938 og 5.-plass i 1949. I 1957 kom de igjen til cupfinalen, og vant omkampen 2-1 over Kilmarnock etter 1-1 i første kamp. Etter 2. verdenskrig slet de imidlertid med å komme på øvre halvdel av ligatabellen, og måtte også noen turer ned i 2. divisjon. Etter nedrykk året før vant de Division 2 i 1975, men på grunn av at ligaen dette året ble omorganisert til tre divisjoner, ble Falkirk værende på nest høyeste nivå.
I 1977 rykket de for første gang ned på nivå 3. De var tilbake på nest høyeste nivå i 1980, og rykket i 1986 opp i øverste divisjon for første gang på 12 år. De neste årene fulgte en ustabil periode med sesonger i begge de to øverste divisjonene. To høydepunkter kom i 1995, da de ble nummer 5 av 10 lag i Premier Division, og i 1997, da de nådde cupfinalen for tredje gang. Denne gangen ble det imidlertid tap, 0-1 mot Kilmarnock.
I 2000 ble Premier League utvidet fra 10 til 12 lag, og det dårligste laget i Premier League skulle spille kvalifisering mot lag nummer 2 og 3 i First Division. (Vinneren av First Division rykket rett opp.) Falkirk ble nummer 3, men ble nektet å spille kvalifisering fordi deres bane Brockville Park ikke tilfredsstilte Premier Leagues krav til stadionfasiliteter. Falkirk foreslo å leie Skottlands nasjonale rugbystadion Murrayfield i Edinburgh, men Premier League godtok ikke dette.
Våren 2002 ble Falkirk nummer 9 i First Division, og ville normalt ha rykket ned, men de unngikk nedrykk da divisjonskollega Airdrieonians gikk konkurs. Året etter vant Falkirk divisjonen, men Brockville Park tilfredsstilte fremdeles ikke Premier Leagues krav, og Falkirk ble igjen nektet opprykk. Denne gangen foreslo Falkirk å leie Airdrie Uniteds bane New Broomfield (Excelsior Stadium), som tilfredsstilte kravene, men det ble ikke godtatt av Premier League.
I 2004 senket Premier League kravet til stadionfasiliteter. Blant annet ble kravet om publikumskapasitet på 10 000 senket til 6 000, og Premier League godtok at Inverness Caledonian Thistle leide Aberdeens bane mens de bragte sin egen bane opp til de nye kravene. Dette banet veien for Falkirk dersom de vant First Division våren 2005. Det klarte de, og Falkirk var tilbake i øverste divisjon høsten 2005 etter et fravær på ni år.
I mellomtiden hadde de åpnet sin nye bane Falkirk Stadium. Brockville Park ble solgt til supermarkedkjeden Morrisons, og Falkirk leide Stenhousemuirs bane Ochilview Park sesongen 2003/2004 fram til de kunne innvie nye Falkirk Stadium sommeren 2004. Ved åpningen hadde Falkirk Stadium bare én tribune, som i 2005 fikk selskap av en til, men anlegget ble akseptert av Scottish Premier League. Byggingen av den tredje tribunen startet i februar 2009, og ble åpnet 1. august 2009.
Karl XI av Sverige
Karl XI (født 24. november 1655, død 5. april 1697) ble Sveriges konge da han var litt over fire år gammel. Han var sønn av Karl X Gustav og Hedvig Eleonora av Holstein-Gottorp. Han var konge fra 1660 til sin død i 1697, men hadde en formynderregjering fram til 1672, og ble ikke kronet før i 1675.
Karl XI var med sin inngripen medvirkende til det danske nederlag i slaget ved Lund i 1676. Han innførte enevelde i 1680 og reduserte adelens makt betraktelig. Adelens ressurser ble anvendt til en kraftig utbygging av en sivil og militær organisasjon under Karl XIs ledelse. Den svekkede adelen gjorde at bøndene igjen ble en jordeiende klasse.
Han er beryktet for å ha beordret massakren i Örkened i Skåne. Alle menn mellom 15 og 60 år skulle myrdes, og alle hus og gårder skulle brennes ned. Snapphanene i området ga svenskene så store problemer at det skulle statueres et advarende eksempel. Men det lykkes ikke svenskene å forhindre at en del av kommunens gutter og menn flyktet til de nærliggende skogene.
Karl XI skrev i sin dagbok at han planla en deportasjon av hele Skånes befolkning til Baltikum. Planen ble aldri gjennomført, men tusenvis av innbyggerne i Skåne ble sendt over Østersjøen for å bli brukt i Karl XIs hær, hvor de måtte gå i skuddlinjen fordi de ble betraktet som upålitelige.
Barn:
Oute
Oute er å avsløre og offentliggjøre personlige opplysninger om en annen person. Begrepet er slang fra engelsk out (ut), og ble først brukt for det å utpeke og offentliggjøre at en kjent personer er homofil. Når en homofil person outer seg selv kalles det gjerne å komme ut av skapet.
I senere tid er bruken av begrepet utvidet til å komme med andre personlige avsløringer om andre personer, kjente eller mindre kjente.
Journalistisk outing
Noen jourtnalister har ansett det som en del av sitt virke å oute kjente personer. Tabloidspaltisten Michael Musto var blant de første som outet kjente personer i sin spalte i The Village Voice.
ATF
ATF kan sikte til:
Ernst Lapin
Ernst Wilhelm Lapin (født 10. januar 1943 i Sandnes, død 21. juni 2020) er en norsk rektor og forfatter.
Han er utdannet cand.polit. ved Universitetet i Bergen og har eksamen i engelsk, pedagogikk, psykologi, ledelse, 2-årig lærerskole, og med historie som hovedfag. Han har arbeidet over 30 år i grunnskolen, hvorav 20 år som rektor på Trones skole. Som lærebokforfatter har han vært medforfatter i engelskbøkene Step by step.
I 2007 mottok han Arbeiderbevegelsens kulturpris i Rogaland for sitt arbeid med arbeiderpartiets historie. Han har blant annet skrevet Sandnes Arbeiderpartis historie for perioden fra 1945 til 1965. Han har også representert Arbeiderpartiet i Sandnes bystyre, og han var i en periode leder for Sandnes Arbeiderparti. Han har i mange år vært opptatt av lokalhistorie og var forfatter til boken Sandnes - idé, innsats og industri som ble utgitt i 2012.
Air Arabia Egypt
Air Arabia Egypt er et lavprisflyselskap basert i Egypt. Hovedflyplassen er Borg El Arab lufthavn. Air Arabias første flyvning var 1. juni 2010.
Anfinn Kallsberg
Anfinn Kallsberg (født 19. november 1947 på Viðareiði) er en tidligere, færøysk politiker (Ff.) og regnskapsfører. Han var medlem av det færøyske Lagtinget 1980–2011 og av det danske Folketinget for Færøyene 2005–2007. Kallsberg har innehatt alle de fremste politiske vervene på Færøyene som fiskeriminister i 1980-årene, lagtingsformann 1991–1993, finans- og økonomiminister 1996–1998 og statsminister 1998–2004. Han var formann i det konservativ-liberale partiet Fólkaflokkurin 1993–2007. Viktige begivenheter i Kallsbergs regjeringsperiode var bestrebelser for større færøyske selvstyre, som endte med overtagelsesloven av 2005, og oljeleting på færøysk sokkel.
Bakgrunn og yrkeskarrière
Kallsberg ble født på Viðareiði på Viðoy i 1947, som sønn arbeidsformann Gunnar Kallsberg og husmor Katrina Kallsberg. Anfinn Kallsberg er utdannet innenfor handel og regnskap, jobbet hos rederi- og handelsbedriften J.F. Kjølbro i Klaksvík 1964–1974 og drev eget regnskapskontor 1974–1996. Han har også hatt en rekke styreverv, deriblant som styremedlem ved Klaksvíkar sjúkrahús 1991–1996.
Politisk arbeid
Han ble borgermester i Viðareiðis kommuna i 1974, og gikk av da han ble innvalgt på Lagtinget fra Norðoyar i 1980. Etter bare tre år på Lagtinget, i 1983, ble Kallsberg fiskeri- og handelsminister i Pauli Ellefsens regjering. Regjeringen gikk av i 1985, men Kallsberg var tilbake som fiskeri- og kommunalminister i Jógvan Sundsteins første regjering fra januar til juni 1989. Kallsberg var lagtingsformann 1991–1993 og medlem av Lagtingets delegasjon til Nordisk råd i 1991 og 1994–1998. I 1993 ble Kallsberg valgt til partiformann i Fólkaflokkurin. Han var finans- og økonomiminister i Edmund Joensens andre regjering 1996–1998 og fikk dermed en nøkkelrolle i tiden etter finanskrisen som rammet øyene hardt tidlig i 1990-årene.
Ved lagtingsvalget 1998 ble Fólkaflokkurin det nest største partiet og gikk i bresjen for en rendyrket separatistisk regjering mellom Fólkaflokkurin, Tjóðveldisflokkurin og Sjálvstýrisflokkurin, med Kallsberg som statsminister. Lagtingsvalget 2002 gav koalisjonen knapt styringsgrunnlag, slik at det kristendemokratiske sentrumspartiet Miðflokkurin måtte involveres. Regjeringen bad om en gradvis nedtrapping av subsidiene fra Danmark over en periode fra 8 til 12 år, men Danmarks regjering nektet å strekke dette lengre enn 4 år. Innen 2004 hadde Danmark redusert subsidiene med 440 millioner danske kroner, tilsvarende en tredel av tidligere beløp. I 2001 ble en planlagt folkeavstemning om selvstyre avblåst. Prosessen endte riktignok ikke i selvstyre på kort sikt, men i 2005 kom Fámjinserklæringen og Overtagelsesloven.
I 2003 økte spenningen mellom Kallsberg og regjeringspartner Høgni Hoydal betraktelig, ettersom to journalister da utgav en bok som inneholdt detaljer om Kallsbergs økonomiske fortid. Ifølge boken skal Kallsbergs regnskapsfirma, rundt tjue år før bokutgivelsen, ha flyttet 1 million kroner fra et fiskemottak til to rederier, hvor Kallsberg var medeier, som leverte fisk til mottaket. Da saken ble avdekket, betalte Kallsberg tilbake pengene. Hoydal forlangte imidlertid at Kallsberg offentlig innrømmet sin skyld og ikke prøvde å dekke over lovbruddet. 5. desember gikk Tjóðveldisflokkurins ministre ut av regjeringen, og Kallsberg ble tvunget til å utskrive nyvalg. Til tross for skandalen, betydde lagtingsvalget 2004 faktisk en svak fremgang for partiet, men Kallsberg har aldri siden vært medlem av regjeringen.
Han ble valgt inn i det danske Folketinget i 2005, og representererte der Færøyene sammen med Høgni Hoydal frem til 2007, da han ikke ble gjenvalgt. Kallsberg kunngjorde den 21. mars 2007 at det ikke var sikkert at han ville stille til gjenvalg til Lagtinget i 2008, og at han ville slippe yngre krefter til. Ved Fólkaflokkurins landsmøte i november samme år stilte ikke Kallsberg til gjenvalg som partiformann, og ble avløst av Jørgen Niclasen. Kallsberg ble imidlertid gjenvalgt til Lagtinget ved lagtingsvalget 2008 med tredje flest stemmer av Fólkaflokkurins kandidater. Han var formann i Lagtingets finanskomité frem til han gikk av med pensjon i januar 2011.
Utmerkelser
Kallsberg ble i 2001 utnevnt til storridder med stjerne av Den islandske falkeorden. Senere ble han utnevnt til ridder av Dannebrogordenen den 20. juni 2005.
Air Arabia Egypt
Destinasjoner
Egypt: Italia: Jordan: Kuwait: Libanon Saudi-Arabia: Sudan:
Agnello Participazio
Agnello Participazio (Angelo Particiaco, latin: Agnellus Particiacus) var den tiende tradisjonelle doge av Republikken Venezia, eller den åttende som er dokumentert. Han regjerte i perioden 811 til 827.
Han kom fra en rik handelsfamilie fra Eraclea og var en av de første som slo seg ned på øya Rialto i Venezialagunen, noe som førte til at civitas Rivoalti under ham ble til civitas Venetiarum og dagens Venezia. Agnellos styre innledet utviklingen av det som er dagens Venezia beliggende i lagunen på en rekke små øyer, og byggingen av broer, kanaler, bolverk, befestninger og steinbygninger. Agnello selv var en av de første som flyttet inn på øya Rialto og slik la grunnlaget for dagens bysentrum. Byen ble utviklet etter en byplan som også inkluderte utfylling av grunner slik at det ble mer land å bygge på, samtidig som kanaler ble gravd ut mellom disse. Dette førte blant annet til Canal Grande.
Tidligere doger hadde søkt assistanse hos den italienske kongen Pipin av Italia, men Agnello satset i stedet på utvikling av byens eget og naturlige forsvar etter at han ble valgt til doge etter Pipins fall og den tidligere dogen Obelerio degli Antenori måtte flykte. Agnellos hus på Rialto, Campiello della Cason ble det første dogepalasset og han satte umiddelbart i gang med videre utbygging, og da i stein.
Agnellos valg til doge kom i etterkant av fredsavtalen Pax Nicephori fra 803 mellom den frankiske kongen Karl den store og den bysantinske keiseren Nikeforos I Logothetes, og denne sikret venetiansk uavhengighet da de to toneangivende makthaverne i området garanterte byens uavhengighet. I kjølvannet av denne skiftet Venezia formelt side over på den frankiske siden. I denne situasjonen satte også Agnello i gang med å utstede egne venetianske mynter.
Agnellos senere år som doge var imidlertid mer preget av familiekrangler. Mens hans eldste sønn Giustiniano var i Konstantinopel ble en yngre sønn Giovanni utnevnt til doge sammen med faren. Da Giustiniano kom tilbake ble det full krangel og Agnello utnevnte i denne situasjonen en tredje sønn Agnello til doge sammen med seg selv, og innledet en strid mot Giustiniano. Til slutt ble den pro-frankiske Giovanni tvunget i eksil til Zara og Agnello ble etterfulgt av sin eldste sønn Giustiniano.
Krjazj
Krjazj er en garnison i utkanten av Samara i Russland. Stedet huser blant annet 91. kommando- og kontrollbrigade.
Åretta ungdomsskole
Åretta ungdomsskole er en ungdomsskole på Søre Ål i Lillehammer. Skolen hadde 349 elever i 2017–18.
Elevene kommer fra Røyslimoen skole, Søre Ål skole, Vingrom skole og Vingar skole.
Peoplepeace
Peoplepeace er en norsk organisasjon for tvangsreturnerte, grunnlagt 16. september 2010 i Oslo.
Organisasjonen er en uavhengig medlemsorganisasjon (NGO) som arbeider for asylsøkeres og migranters velferd og rettssikkerhet ved tvangsretur fra Norge.
Gjennom undersøkelser, dokumentasjon og rapportering belyser Peoplepeace problematiske sider ved tvangsretur fra Norge og EU (Schengenområdet). Det legges spesielt vekt på tre hovedområder: hva som skjer rett før, under og i tiden etter tvangsretur.
Peoplepeace åpnet en hotline for tvangsreturnerte i januar 2014.
La grande armée
1812
I 1812 disponerte arméen over 667 000 mann, 170 000 hester og 30 000 vogner. Midtsommers 1812 kommanderte Napoleon sin armé over grensen til Russland – men etter en rekke slag og mot den russiske vinteren ble La grande armée desimert, og kun 7000 mann returnerte i desember samme år. Napoleon klarte imidlertid å mobilisere flere hundre tusen nye soldater i løpet av noen måneder, men den La Nouvelle grande armée var langt fra like erfaren og stor som den tidligere og møtte sin undergang ved Leipzig i 1813. Dette ble den endelige slutten for La grande armée. Den nye armeen som ble beseiret ved Waterloo i 1815 kalles Armée du nord, ikke La grande armée.
Fransk balkong
En fransk balkong er et rom med rekkverk i vinduet. Adgangen til rommet er normalt i gjennom en verandadør. Rommet er ikke bygd ut på et utspring i veggen som en ekte balkong, men er plassert i bygningsstrukturen som et vanlig rom. Strengt tatt er ikke en fransk balkong en balkong siden den ikke har eget gulv. Vanligvis er en fransk balkong kun et gitter i hoftehøyde foran en glassdør.
Ganesh Himal
Ganesh Himal er en fjellkjede i Himalaya. Den ligger for det meste i Nepal, med noen topper som ligger over grensen til Tibet. Den høyeste toppen i Ganesh Himal er Yangra (også kalt Ganesh I), 7 429 moh..
Irish Open
Irish Open kan vise til:
Jordan Belfort
Jordan Ross Belfort (født 9. juli 1962 i New York City, USA) er en amerikansk forfatter, motivator, tidligere aksjemegler og entreprenør som ble tiltalt og dømt for manipulering av aksjekurser og hvitvasking av penger. Belfort satt 22 måneder i fengsel for en rekke lovbrudd som leder av meglerhuset Stratton Oakmont. Han fikk straffereduksjon etter å ha tilstått og deretter vitnet mot mange av sine tidligere partnere og ansatte. Belfort har skrevet to selvbiografiske bøker, The Wolf of Wall Street som ble utgitt 25. september 2007, og Catching The Wolf of Wall Street, som ble lansert 24. februar 2009. De var utgangspunktet for filmen The Wolf of Wall Street, regissert av Martin Scorsese og med Leonardo DiCaprio i hovedrollen. Senere skrev Belfort en bok om salgsteknikk; den har tittelen The Way of the Wolf og kom ut 19. september 2017.
Tidlig liv og karriere
Belfort fullførte etter hvert en universitetsutdanning og fikk en grad i biologi. Karrieren til Jordan Belfort startet i en alder av 23 år, hvor han på 1980-tallet startet opp en bedrift som opererte fra dør til dør med leveringer av kjøtt og sjømat til kunder i New York, Long Island. Bare noen måneder etter oppstart, hadde han flere ansatte og eide flere lastebiler som ukentlig leverte rundt 2 500 kilo mat til sine kunder. Denne aggressive oppstarten og overekspansjonen med for lite kapital, gjorde at Jordan Belfort måtte legge ned bedriften i en alder av 25. Etter hans konkurs i kjøtt- og sjømatindustrien, begynte Belfort en karriere innenfor aksjemegling. Han lærte om aksjer fra en rekke forskjellige bedrifter, blant annet LF Rotschild, DH Blair og FD Roberts Securities, men var i hovedsak på opplæring innenfor LF Rotschilds treningsprogram for aksjemeglere. Etter å ha blitt en verifisert aksjemegler, mistet Belfort jobben sin hos LF Rotschild på grunn av bedriftens økonomiske problemer etter børskrakket i 1987. Belfort begynte senere jobbe for Investor Center på Long Island som aksjemegler i 1988, men bedriften ble stengt av SEC året etter. Jordan Belfort inngikk i 1989 et partnerskap med Kenneth Green, hvor de sammen startet opp firmaet Stratton Oakmont.
Stratton Oakmont
Meglerforetaket Stratton Oakmont ble etablert i starten av 1989 av Jordan Belfort (som eide 80 % av foretaket) og hans daværende kollega og høyre hånd Kenneth Greene (som eide de resterende 20 %). De startet Stratton Oakmont etter at Belfort hadde bestemt seg for å starte for seg selv etter bare to år i meglerbransjen. De skaffet seg lokaler i en kamerats bilforretning i Queens. Stratton Oakmont var i utgangspunktet en franchise underlagt Stratton Securities, men de kjøpte snart ut den opprinnelige eieren. Bare få måneder senere hadde de opparbeidet nok provisjon til å betale seg ut av Strattons operasjon for omtrent 250 000 dollar. Stratton Oakmont hevdes å ikke regnes som et ekte wallstreet-firma, ettersom deres lokaler var lokalisert på Long Island. . Etter hvert som Belfort ansatte nye meglere, lærte han dem sin salgsteknikk «kodak pitch» som var avtalte salgsteknikkmøter, som først og fremst var for å effektivisere og motivere ansatte. Denne teknikken er også kjent som «cold calls», og brukes særlig i forbindelse med telefonsalg. Dette foregikk på de daglige morgen- og ettermiddagsmøtene. Dette var for å motivere ansatte i firmaet for å selge mer, til en høyere pris. Morgen- og ettermiddagsmøtene innebar også Jordans Belfort egen «4 keys to success» Vision (visjon), state (tilstand) believe (tro) og stategy (strategi/plan). Blant telefonselgere og ansatte generelt var uttrykket pump and dump et kjent begrep. Dette innbar å skape positive forfalskninger av billigkjøpte aksjer for å selge dem videre til en høyere pris. Aksjer som er solgt med grunnlag til pump and dump-regimet er ofte kalt "chop Stocks". Bedriften klarte å anskaffe seg så mye penger på kort tid ved denne teknikken, at til og med mafiaen sendte folk til Stratton Oakmont for å lære seg å skaffe raske penger.
Forfatterkarriere og filmatisering
Belfort har skrevet to memoarer, The Wolf of Wall Street, som ble utgitt 25. september 2007, og Catching the Wolf of Wall som ble utgitt 24. februar 2009. Bøkene har blitt publisert i over 40 land og oversatt til 18 forskjellige språk. I tillegg har boken The Wolf of Wall Street blitt filmatisert av Martin Scorsese, med Leonardo DiCaprio i hovedrollen som Jordan Belfort.
Motivasjonsforedrag
Belfort startet med å holde gratis forelesninger om livet sitt på universiteter, og det var ikke før han opprettet en facebookside, at han oppdaget at det var stor interesse for hans forelesninger i Australia. I Australia fant han en agent og begynte med motivasjonsforelesninger som førte til at bedrifter som Virgin, Symantec og Deutsche Bank viste interesse. Men Belfort nølte med å begynne å lære folk og selge med salgsteknikken sin som heter «Straight Line Persuasion System». Han var redd folk ville utnytte teknikken til eget bruk. Da Belfort startet med forelesningene var fokuset på motivasjon og etikk, hvor han etter hvert begynte å holde forelesninger om hvordan man skal være en suksessfull selger og entreprenør. Han har holdt en rekke foredrag med tittelen Jordan Belfort's Straight Line Sales Psychology. For hvert foredrag tjener han mellom 30 000 dollar og 80 000 dollar.
Familiebakgrunn
I hans egne memoarer fra hans bok Wolf of Wall Street, beskriver han sitt eget familieliv, som familielivet til de rike og dysfunksjonelle. Hans personalstab hjemme var 5 stuepiker, en barnesykepleier, en elektriker, en altmuligmann, hans personlige assistent, 2 livvakter, 5 landskapsarkitekter, 2 marinebiologer og en personlig limousinsjåfør. I løpet av tiden han styrte aksjeselskapet Stratton Oakmont, skilte han seg fra sin daværende kone Denise Lombardo fordi han hadde et forhold til Nadine Caridi. Nadine Caridi og Jordan Belfort fikk to barn sammen og ble senere skilt. Hans rollemodeller var fiktive karakterer fra filmer, blant annet Michael Doughlas' rolle som Gordon Gekko fra filmen "Wall Street", og Richard Gere sin karakter i Pretty Woman. Han var plaget av kroniske ryggsmerter som gjorde at han tok Methaqualone, en sovemedisin som var oppfunnet av en indisk lege for å hjelpe mot søvnproblemer. Methaqualone ble i mesteparten av verden kalt Quaaludes, mens det ble kalt Mandrax i Storbritannia. Medisinen hadde derimot effekten at hvis brukeren klarte å holde seg våken i over 15 minutter, ville sovemedisinen fungere som en sterk beroligende rus. Belfort nevner i boken The Wolf of Wall Street at Quaaludes var hans personlige favoritt, blant annet ved at det ikke ga noen bakrus, og siden han også misbrukte kokain, så hadde disse to stoffene motsatt virkning som gjorde at han var i balanse. Etter han ble hentet av politiet etter en episode med uforsiktig kjøring, testet Belfort positiv for kokain, MDMA, opiater, cannabis, methaqualone (quaaludes), benzodiazepines og amfetamin. Belfort ble ikke siktet for noen regelbrudd, da det var manglende bevis på at det var han som stod bak kjøringen av den gjeldende bilen. Belfort ble arrestert i 1998, og erklærte seg skyldig for hvitvasking av penger og manipulering av aksjer. Han ble dømt til fire år i fengsel og en bot på 110 millioner dollar til oppreisning til investorene som tapte penger i Stratton Oakmont. Jordan Belfort tilbrakte 22 måneder i fengsel før han ble løslatt i april 2005. Han bosatte seg i Los Angeles, California nær sine to barn Chandler og Carter, og har sitt eget firma som motiverer og trener selgere.
Fartsgrenser på Island
Fartsgrenser på Island er 50 km/t i tettbygd strøk hvis ingen særskilt fartsgrense er skiltet, og avhengig av veidekke 80 km/t (grus) eller 90 km/t (asfalt) utenfor tettbygd strøk. Tyngre kjøretøy og kjøretøy med slep, har en maksimal fartsgrense på 80 km/t.
USA under Panamerikanske leker 1979
USA under Panamerikanske leker 1979. USA deltok i de 8. Panamerikanske leker som ble arrangert i San Juan i perioden 1. og 15. juli 1979.
Torry Pedersen
Torry Pedersen (født 1957) er en norsk journalist, redaktør og direktør. Han var ansatt i VG i en årrekke hvor han hadde flere lederstillinger, deriblant sjefredaktør. Han har siden 2017 hatt en lederstilling i Schibsted Norge.
Biografi
Torry Pedersen er utdannet diplomøkonom fra BI.
I 1980 hadde han planer om å flytte til USA for å bygge videre på de økonomiske studiene, men en tilfeldighet gjorde at han i 1981 begynte som frilanser i Fredrikstad Blad. Her var han frem 1984 da han gikk over til Dagbladet. I 1987 returnert han til Fredrikstad Blad i stillingen som nyhetsredaktør og redaksjonsjef. I 1988 ble han ansatt i VG. Under de nesten 30 årene han var her hadde han en rekke lederstillinger; reportasjesjef fra 1988 til 1991, redaksjonsjef fra 1991 til 1993, nyhetsredaktør fra 1993 til 2000 og avisas første redaktør for VG Nett fra 2000 til 2008. I 2008 tiltrådte han som administrerende direktør etter Rolv Erik Ryssdal, og i 2011 overtok han også stillingen som sjefredaktør etter Bernt Olufsen. I 2017 sluttet han i VG og gikk over til en direktørstilling hos Schibsted Norge, som eier flere aviser, deriblant VG og Aftenposten. Han har hatt stilling som spesialrådgiver i Schibsted siden 2020.
Han har hatt flere lederverv, deriblant styreleder i Polaris Media (2019–2021), VGTV (2014–2020), Aftonbladet (2018–2019), Svenska Dagbladet (2018–2019), Fædrelandsvennen (2017–2019), Bergens Tidende (2017–2019), Aftenposten (2017–2019) og Stavanger Aftenblad (2017–2019).
I 2017 ble han tildelt «Æresprisen» på Gulltaggen og i 2008 kåret Oslo redaktørforening ham til årets redaktør (for VG-Nett).
Torry Pedersen er gift med reporter og VG-journalist Kari Aarstad Aase (f. 1960).
Knud Wefald
Knud Magnus Wefald (født 3. november 1869 i Kragerø, død 25. oktober 1936 i Saint Paul i Minnesota) var en norsk-amerikansk politiker. Han representerte det nordvestlige Minnesota i Representantenes hus i den amerikanske Kongressen i Washington, D.C. fra 1923 til 1927.
Knud Wefald var døpt Knud Samuel Stork Wefald. Hans far Knud Knudsen Wefald var fra Ytre Vefall i Drangedal. Hans mor Karen Samuelsdatter (Pedersen) var fra Austre Moland. Knud Wefald emigrerte til USA i 1887 og slo seg ned i Hawley i Clay County i delstaten Minnesota. Han drev jordbruk og trelasthandel.
Aidan Zingel
Aidan Zingel (født 19. november 1990) er en australsk volleyballspiller. Han representerte landet sitt under Sommer-OL 2012 i London, der laget hans ble utslått i gruppespillet.
Praemallaspis
Praemallaspis er en slekt av biller som hører til familien trebukker (Cerambycidae).